અહીં જે વાત કરી છે તેની ઉપરથી માંદા પડનાર માટે મુલાકાતીઓનું મહત્વ સમજાય છે. અમારા એક સ્નેહી હતા, નામે ધનસુખરામ. જોકે એમના નામને સાર્થક કરે એવું ધનનું સુખ એમને ન હતું. દુઃખ પણ ન હતું. જે પગાર મળતો હતોતેમાંથી પોતાના ‘અમે બે અને અમારાં બે’, એમ ચાર માણસોના કુટુંબનો નિર્વાહ એ કરી શકતા હતા.તબિયત ટકોરો મારવા જેવી હતી. એમને કદી આખું માથું ન દુખતાં સ્વભાવે હતા ખૂબ આનંદી. એ હોય ત્યાં હાસ્યની છોળો ઊડતી જ હોય. એમની આસપાસ પાંચ-સાત મિત્રો હોય જ. એવા એ કંપનીપ્રિય હતા.